Na podlagi člena 43 Uredbe (EU) št. 1306/2013 so prihodki, ki izvirajo iz finančnih popravkov na podlagi sklepov o potrditvi obračunov in skladnosti, iz nepravilnosti in iz dajatev za mleko, označeni kot namenski prejemki za financiranje odhodkov EKJS. Namenski prejemki se lahko uporabijo za financiranje vseh odhodkov EKJS. Če se del teh prejemkov v proračunskem letu ne porabi, se neporabljeni del samodejno prenese v naslednje proračunsko leto.

To poročilo vsebuje posodobljene podatke o začasnem izvrševanju proračuna za leto 2015 za Evropski kmetijski jamstveni sklad (EKJS). Priloga 1 vsebuje primerjavo med dejansko ravnijo izvrševanja proračuna EKJS v obdobju od 16. oktobra 2014 do 31. maja 2015 in predvideno sestavo odhodkov. Slednja se določi tako, da se kazalnik uporabi za raven odobrenih proračunskih sredstev. Kazalnik se določi na podlagi določb člena 28 Uredbe (EU) št. 1306/2013 o financiranju, upravljanju in spremljanju skupne kmetijske politike.

To je posledica počasnejše porabe sredstev v vseh shemah, ki se financirajo v okviru tega člena, razen za druge ukrepe v sektorju sadja in zelenjave (proračunska postavka 05 02 08 99). Opozoriti je treba, da hitrosti porabe proračunskih odobritev za krizne ukrepe, ki so na voljo iz operativnih skladov za organizacije proizvajalcev ter druge ukrepe v sektorju sadja in zelenjave, ni bilo mogoče zanesljivo oceniti. Zato verjetno odstopa od triletne povprečne sestave porabe, ki je osnova za kazalnik za ta člen.

Ta raven izvrševanja je predvsem posledica odhodkov za operativne sklade za shemo organizacij proizvajalcev in druge ukrepe v sektorju sadja in zelenjave, ki se financirajo z odobrenimi sredstvi in namenskimi prejemki (opomba: za podrobnosti glej točko 2 zgoraj). Po drugi strani se kazalnik za obdobje do 31. maja 2015 uporablja samo za odobrena proračunska sredstva v višini 836,2 milijona EUR, pri čemer se torej namenski prejemki ne upoštevajo.

Poraba odobritev za intervencije na kmetijskih trgih je bila za 22,7 milijona EUR višja od ravni odobrenih proračunskih sredstev, določene po kazalniku z dne 31. maja 2015. To razhajanje je neto učinek poteka izvrševanja, predvsem v sektorjih sadja in zelenjave, mleka in mlečnih izdelkov ter vina.

Začasno izvrševanje proračuna v obdobju od 16. oktobra 2014 do 31. maja 2015, kakor je navedeno v Prilogi 1, se primerja s sestavo odhodkov na podlagi kazalnika, določenega v skladu s členom 28 Uredbe (EU) št. 1306/2013. V nadaljevanju je kratko pojasnilo nekaterih proračunskih členov, pri katerih se kažejo največje razlike med dejansko in pričakovano ravnijo izvrševanja proračuna za leto 2015.

V Prilogi 1 se odobrena proračunska sredstva za člene za sektor sadja in zelenjave, sektor mleka in mlečnih izdelkov ter za ločena neposredna plačila nanašajo na odobrena sredstva za te člene, ki znašajo 836,2 milijona EUR oziroma 77,1 milijona EUR oziroma 37 397 milijonov EUR, pri čemer niso upoštevani zgoraj omenjeni namenski prejemki. Če prištejemo prejemke, namenjene tem členom, znašajo skupne odobritve, predvidene v proračunu za leto 2015, za sektor sadja in zelenjave 1 305,5 milijona EUR, za sektor mleka in mlečnih izdelkov 131,4 milijona EUR ter za ločena neposredna plačila 38 642 milijonov EUR.

Ob pripravi proračuna za leto 2015 so namenski prejemki po ocenah Komisije znašali 1 768,6 milijona EUR. To vključuje:

3.1.3.Mleko in mlečni izdelki (+33,9 milijona EUR)

Ta raven izvrševanja je predvsem posledica odhodkov za skladiščenje in druge ukrepe v sektorju mleka in mlečnih izdelkov (proračunska postavka 05 02 12 99), ki se financirajo tako z odobrenimi sredstvi kot namenskimi prejemki (opomba: za podrobnosti glej točko 2 zgoraj). Po drugi strani se kazalnik za obdobje do 31. maja 2015 uporablja samo za odobrena proračunska sredstva v višini 77,1 milijona EUR, pri čemer se torej namenski prejemki ne upoštevajo.

Opomba * v preglednici začasnega izvrševanja v Prilogi 1 kaže, kakšno bi bilo stanje, če bi se kazalnik uporabil za skupne odobritve za ta člen, vključno z namenskimi prejemki v višini 54,3 milijona EUR. Če bi se kazalnik uporabil za skupno financiranje, predvidoma na voljo za ta člen (131,4 milijona EUR), bi bila poraba premajhna za –18,6 milijona EUR.

To je predvsem posledica počasnejše porabe sredstev za program razdeljevanja mleka v šolah. Poleg tega je treba opozoriti, da hitrosti porabe proračunskih odobritev za krizne ukrepe, ki so na voljo za skladiščenje in druge ukrepe v sektorju mleka in mlečnih izdelkov, ni bilo mogoče zanesljivo oceniti. Zato sestava odhodkov verjetno odstopa od triletnega povprečja, ki je osnova za kazalnik za ta člen.

Trenutno to stanje velja za začasno, izvrševanje tega člena pa službe Komisije skrbno spremljajo.

3.2.Neposredna plačila

Poraba odobritev za neposredna plačila je bila v primerjavi z vrednostmi kazalnika z dne 31. maja 2015 višja za 991,1 milijona EUR.

3.2.1.Ločena neposredna plačila (+999 milijonov EUR glede na odobrena sredstva)

Ta raven izvrševanja je predvsem posledica odhodkov za shemo enotnega plačila, ki se financira tako z odobrenimi sredstvi kot namenskimi prejemki (opomba: za podrobnosti glej točko 2 zgoraj). Po drugi strani se kazalnik za obdobje do 31. maja 2015 uporablja samo za odobrena proračunska sredstva v višini 37 397 milijonov EUR, pri čemer se torej namenski prejemki ne upoštevajo.

Opomba * v preglednici začasnega izvrševanja v Prilogi 1 kaže, kakšno bi bilo stanje, če bi se kazalnik uporabil za skupne odobritve za ta člen, vključno z namenskimi prejemki v višini 1 245 milijonov EUR. Če bi se kazalnik uporabil za skupno financiranje, predvidoma na voljo za ta člen (38 642 milijonov EUR), bi bila poraba premajhna za –231 milijonov EUR.

To razhajanje v ravni izvrševanja proračuna za ločena neposredna plačila je predvsem posledica počasnejšega izvajanja sheme posebne podpore (člen 68) v primerjavi z vrednostmi kazalnika za obdobje do 31. maja 2015. Vendar je treba opozoriti, da države članice napovedujejo celotno izvršitev odobrenih sredstev iz te sheme za leto 2015 do konca proračunskega leta.

Treba je tudi opozoriti, da kljub dejstvu, da se je izvrševanje sheme enotnega plačila izboljšalo (in doseglo 98,4 % potreb do 31. maja 2015 v primerjavi z 97,8 % do 31. maja 2014), napovedi držav članic kažejo, da lahko na koncu proračunskega leta pride do nekoliko premajhne porabe sredstev iz te postavke. Ker pa je leto 2015 zadnje leto uporabe sheme enotnega plačila, Komisija še naprej skrbno spremlja porabo odobritev za to shemo.

Komisija za zdaj pričakuje, da bodo razpoložljive odobritve in namenski prejemki zadostovali za potrebe po financiranju tega člena.

4.Izvrševanje namenskih prejemkov za EKJS

Preglednica v Prilogi 1 kaže, da so bili do 31. maja 2015 zbrani namenski prejemki v višini 1 263,1 milijona EUR, in sicer:

–prejemki, ki izvirajo iz popravkov na podlagi sklepov o potrditvi obračunov in skladnosti, so znašali 746,7 milijona EUR, pri čemer se do konca proračunskega leta pričakujejo še dodatni zneski, ki izhajajo iz izvajanja Izvedbenega sklepa Komisije (ad hoc 48);

–prejemki, ki izvirajo iz nepravilnosti, so znašali 107,9 milijona EUR, pri čemer se do konca proračunskega leta prav tako pričakujejo še dodatni zneski, in

–do zdaj so bili zbrani vsi prejemki iz dajatev za mleko, ki znašajo približno 408,5 milijona EUR.

Namenski prejemki, preneseni v leto 2015 iz leta 2014, so znašali 341,3 milijona EUR.

Tako znesek namenskih prejemkov, ki so na voljo za financiranje odhodkov EKJS, 31. maja 2015 znaša 1 604,4 milijona EUR z dodatnimi zneski na novo zbranih namenskih prejemkov, ki izvirajo iz sklepov o potrditvi obračunov in skladnosti ter iz nepravilnosti, ki se pričakujejo do konca proračunskega leta.